
1 ANwYL Gymry, WIR IFORIAID, 
Frodyr llon, 

Gwrandewch arnaf fel ffyddloniaid, 
Frodyr llon ; 

Traethu ichwi wnaf yn union, 

Mewn modd eglur, rhwydd, a chyson, 

Am ein Cymdeithas a'i dybenion, 
Frodyr llon. 


â 2 Lluosog ydyw'r cymdeithasau, 

î Frodyr llon, 

Sydd yn Nghymru er ys dyddiau, 

0 GG Frodyr llon; 

Ond nid oes, mae'n eithaf tanbaid 

Yny byd i gyd, ' rwy'n tybiaid, 

Un sydd well na'r GwiR IFORIAID, 
Frodyrllon. , 

3. Un prif ddyben ein Cymdeithas, 
Frodyr llon, ; 

Yw cadw'n hiaith mewn bri ac urddas, 
Frodyr llon; 

Cadw i fynu lân ddefodau, 

Iawn a didwyll, ein hen deidiau; 

Onid ydyw'n waith o'r gorau, 
Frodyr llon ? 


4 Iawn ìi, fel cymreigyddion, 

Frodyr llon, 
Gyda'n gilydd fod o galon, 

Frodyr llon, 
Fel y gallom ni yr awrhon 
Amddiffyn gwlad ac iaith y Brython; 
Gyda'r gorchwyl byddwn ffyddlon, 

” Frodyr llon. 


5 Ein calonog dadau dewrion, 
Frodyr llon, 

Aethant drwy derfysgoedd mawrion ; 
Frodyr llon; 

Darfu iddynt hwy yn ffyddlon 

Ymladd brwydrau celyd, trymion, 

Er amddiffyn iaith y Brython, 
Frodyr llon. 


6 Llawer gwaith bu'r Saeson diras, 
' Frodyr llon, 
Am ein herlid oll o'r deyrnas, 
Frodyr llon; 
Darfu iddynt yn ddiamau 
Wneyd a allent gant o weithiau ; 
Eto ein hiaith sydd yn ein genau, 
— Frodyr llon. 


7 'Nawr, er gwaethaf Dic Shôn Dafydd, 
'. Frodyr llon, 
Dyma Gymry gyda'u gilydd, 
Frodyr llon, 

Wedi cwrddyd yma'n gymen 

I gael gwledda'n eithaf llawen 

Âr ein hiaith a'i bywiog awen, 
Frodyr llon. 


8 Os plant Hengist wnaeth ein lluddias, 
Frodyr llon, 

I gael y trechaf yn y deyrnas, 
Frodyr llon, 

Tra bo gwaed yn ein gwythienau 

Byddwn ffyddlon hwyr a borau 

Dros ein gwlad, ein hiaith, a'n breiniau, 
Frodyr llon. 


9 Mae'n Cymdeithas yn rhagori 
Frodyr llon, | 

Ar un arall, 'rwyf yn credu, 
Frodyr llon; 

Tan ei haden hi wna gyrchu 

Ei hoff feibion i'w dyddanu 

Rhag pob gwasgfa a chaledi, 
Frodyr llon. 


10 Fe ddaw henaint yn ddiamau, 

Frodyr llon, 

I gwrddyd rhai o'n gwiw aelodau, 
Frodyr llon; 

Tosturio wrthynt wnawn yn fuan, 

Ac yn eu llogell fe ro'wn arian— 

Beth sydd well na'r rhai'n yn unman, 
Frodyr llon ? 


11 Pan ddaw brenin dychryniadau, 

Frodyr llon, 

I anelu ei bicellau, 
Frodyr llon, 

Ac i daro'n eithaf cywir, 

Nes dwyn bywyd un o'n brodyr, 

O! y gofid tost ganfyddir, 
Frodyr llon ! 

12 Yn y cyfryw amgylchiadau, 
Frodyr llon, 
Bydd ofidus ein calonau 
Frodyr llon; 
Gwnawn dosturio wrth 3 gweddwon— 
Bydd yn eithaf trwm ein calon— 
Gweinwn iddynt wych gysuron, 
Frodyr llon. 





; 13 Trwy'n Cymdeithas boed Bth 
| Frodyr llon; 
Gweler arni wir brydferthwch 
Frodyr llon; 
Gan fod cariad yn teyrnasu, 
Byddwn bawb fel o'r un teulu; 
Ni all y byd i gyd mo'n trechu, 
Frodyr llon. 


î 14 Cariad eto fyddo'n danbaid, 

/ Frodyr llon, 

” Yn mynwesau'r Gwin IFoRIAID, 
U Frodyrllon; .. 
Eu calonau gaffo'n hollol . 
Eu gorlenwi â chariad brawdol ; 
Hyn sydd eto'n beth rhagorol, 

Frodyr llon. 


15 'Nawr o'm calon 'rwy'n dymuno, 
Frodyr llon, 

I'r Gymdeithas hon i lwyddo, 
Frodyr llon, 

Nes dwyn plant Gomer oll yn gryno 

A't eu gilydd unwaith eto: 

Amen, Amen mai felly y byddo, & 
Frodyr llon. 

